recursal/SuperWikiNEXT-32B huggingface dataset:
|  |
| --- |
| **Գազ Մեյերի** |
|  |
|
| **Դասակարգում** |
| **Թագավորություն** | Բույսեր (Plantae) |
| **Ենթատիպ** | Սերմնավոր բույսեր (Spermatophytes) |
| **Կարգ** | Բակլածաղկավորներ (Fabales) |
| **Ընտանիք** | Բակլազգիներ (Fabaceae) |
| **Ենթաընտանիք** | Բակլայիններ (Faboideae) |
| **Տրիբա** | *Galegeae* |
| **Ցեղ** | Գազ *(Astragalus)* |
| **Տեսակ** | **Գազ Մեյերի** *(A. reichei)* |
|
| **Միջազգային անվանում** |
| ***Astragalus reichei***Speg. |

**Գազ Մեյերի** (լատին․՝ astragalus compactus), բակլազգիներ ընտանիքի, գազի ցեղի բույս։

Նկարագրություն
--------------

Թուփ է, 30—40 սմ բարձրությամբ։ Տերևները կազմված են 4—6 զույգ երկարավուն, էլիպսաձև կամ ձվաձև, 0,8-1,2 սմ երկարությամբ և 0,3 սմ լայնությամբ տերևներից։ Տերևակիցները սկզբում բրդանման մազմզուկապատ են, հետագայում՝ մերկ։

Ծաղկակիցները ձվաձև են, գծանման, սրավուն, սպիտակ, բրդամազմզուկապատ։ Բաժակն ունի 1-1,4 սմ, պսակը' 1,5-1,8 սմ երկարություն։

Էկոլոգիական խումբը՝ VIII:

Տարածվածություն
---------------

Տարածված է Կովկասում, Հայկական բարձրավանդակում։ Հայաստանի տարածքում հանդիպում է Արարատյան դաշտում, Վայքում, Միջին լեռնային գոտում, չոր քարքարոտ և խճապատ թեքությունների վրա։

Ծանոթագրություններ
------------------

1. ↑  Հարությունյան Լ․ Վ․, Հարությունյան Ս․ Լ․, Հայաստանի դենդրոֆլորան, հ. 2, Երևան, «Լույս հրատարակչություն», 1985, էջ 70։

|  |  |  |
| --- | --- | --- |
| 

|  |  |
| --- | --- |
|  ⛭   Տաքսոնոմիա | EOL · GBIF · iNaturalist · IRMNG |

 |
«**Օրդենի գաղտնիքը**» (անգլ.՝ The Order), 2001 թվականի ֆիլմ, որի գլխավոր դերերում են եղել Ժան-Կլոդ Վան Դամը և Չառլթոն Հեսթոնը։

Սյուժե
------

1099 թվականին, Խաչակրաց արշավանքի տարիներին, քրիստոնյա ռազմիկները հասնում են Երուսաղեմ, որտեղ կողոպտում ու սպանում են տեղաբնակներին։ Ասպետ Շառլ Լե Վելան, տպավորված կռվի սարսափով, որոշում է ստեղծել նոր կրոնական օրդեն։ Այդ նոր Օրդենը մի տեղում հաշտեցնում է երեք կրոնի ներկայացուցիչներին՝ քրիստոնյա, հրեա և մուսուլման։ Որպես ինքնահռչակված առաջնորդ ու մեսիա, Շառլը գրառում է Օրդենի սուրբ տեքստերը։ Մնացած քրիստոնյաները մեղադրում են Շառլին հերետիկոսության մեջ, և հարձակվում են նրա ու նրա աշակերտների վրա։ Հարձակման ժամանակ սուրբ գրվածքի վերջին գլուխը կորչում է անապատում։

2000-ական թվականներ։ Ռուդի Կեֆմեյեր (Ժան Կլոդ Վան Դամ), թանկարժեք պատմական ցուցադրանմուշների գող և մաքսանենգ է։ Ռուդիին հաջողվում է մուտք գործել բարձրաստիճան անվտանգության շենք, որտեղ գողանում է Ֆաբերժեի Ձուն, զարդարված թանկարժեք քարերով ու ստեղծված ակնհայտորեն ռուսական ցարերի համար։ Նա գողանում է ձուն ռուսական մաֆիայի ազդեցիկ պարագլխի անձնական հավաքածուից, Թել Ավիվի իր ընկեր- համախոհի օգնությամբ, սակայն չի կարողանում դրա դիմաց փող ստանալ։ Գլխավոր հերոսի հայրը՝ Օզին, ով հնէաբան է ու թանգարանի պահապան, հայտնաբերում է այն նույն գրվածքները, որոնք կորել էին Խաչակրաց արշավանքների ժամանակ։ Գրվածքները բացատրում են դավանանքների տարբերությունները։ Գրվածքներում կա նաև Երուսաղեմի հնագույն քարտեզը, որը ցույց է տալիս հրեական գանձի տեղադրությունը։ Օզին գնում է Իսրայել, որտեղ նրան առևանգում են։ Ռուդին, ով լսում է կատարվածի մասին, մեկնում է Երուսաղեմ, որպեսզի փրկի հորը։ Օսկարի զուգընկերը՝ պրոֆեսոր Ուոլթ Ֆինլին (Չառլթոն Հեսթոն), հանձնում է Ռուդիին Արևելյան Երուսաղեմի բանկում գտնվող գանձապահարանի բանալին, որտեղ պահվում են թանկարժեք իրեր։ Իսրայելյան ոստիկանության գլխավոր Բեն Ները Ռուդիի ժամանմանը դիտարկում է թշնամաբար և նախաձեռնում է քայլեր, որպեսզի վտարի Ռուդիին, սակայն ոստիկանության լեյտենանտ Դալիա Բարը վտանգում է իր կյանքը և կարիերան, որպեսզի օգնի նրան։ Նրա օգնությամբ Ռուդին բացում է գանձապահարանն ու գտնում է քարտեզը, որը ցույց է տալիս մի շարք թունելներ ու Երուսաղեմի ստորերկրյա սենյակներ։ Սակայն այդքան ցանկալի ոսկին գտնելու ճանապարհին Ռուդին ու Դալիան ստիպված են լինում բացահայտել Օրդենի խելագար առաջնորդի գաղտնի դավադրանքը, որով, նա ցանկանում էր սկսել նոր Սուրբ պատերազմ ու Երկրի վրա հաստատել արյան ու ահաբեկչության իշխանություն։

Դերերում
--------

| Դերասան | Դեր |
| --- | --- |
| Ժան Կլոդ Վան Դամ | Ռուդի Կեֆմեյեր/ Շառլ լե Վելան |
| Չառլթոն Հեսթոն | պրոֆեսոր Ուոլտեր Ֆինլի |
| Սոֆիա Միլոշ | լեյտենանտ Դալիա Բար |
| Բրայան Թոմփսոն | Սայրուս Յակոբ |
| Բեն Կրոս | Բեն Ներ |

Ծանոթագրություններ
------------------

1. 1 2
2. 1 2 3 4 5 6

Արտաքին հղումներ
----------------

* «Օրդենի գաղտնիքը» IMDB–ում
* Ֆիլմի գրախոսությունը
* Արխիվացված 2010-12-27 Wayback Machine

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · Internet Movie Database · Rotten Tomatoes |

 |
**Սերգեյ Ալեքսանով** (ուկրաիներեն՝ Сергій Іванович Алексанов, փետրվարի 12, 1990(1990-02-12), Դնեպր, Ուկրաինական ԽՍՀ, ԽՍՀՄ), ուկրաինացի ֆուտբոլիստ, կիսապաշտպան։

Կենսագրություն
--------------

Սերգեյը ծնվել է 1990 թվականի փետրվարի 12-ին Դնեպր քաղաքում։ Ֆուտբոլի մանկական պատանեկական լիգայում հանդես է եկել տեղական՝ «Դնեպր-75», «Ինտեր», «Դնեպր» թիմերի կազմում։ Իր կարիերիայի սկզբում հանդես է եկել հարձակվողի դիրքով, ավելի ուշ նախաորակավորվել է որպես հարձակվողակ կիսապաշտպան։ Պրոֆեսիոնալ ֆուտբոլում առաջին խաղով հանդես է եկել 2008 թվականի ապրիլի 3-ին Ուկրաինայի առաջնության խաղում «Արսենալի» (Բելայա Ցերկով) կազմում։ Սերգեյն այս թիմում խաղացել է մինչև 2013 թվականի սկզբին։ Այս շրջանում Բելոյա Ցերկով ակումբում անցկացրել է 137 հանդիպում, խփել 4 գոլ։ Արսենալի կազմում Ալեքսանովը դարձել է երկրորդ լիգայի արծաթե մրցանակակիր։ Հաջորդ մեկուկես տարվա ընթացքում խաղացել է դոնեցկյան «Օլիմպիկ» ուկրաինական ֆուտբոլային ակումբում, որի կազմում 2014 թվականին դարձել է առաջին լիգայի հաղթող։ 2014 թվականի ամռանը «Օլիմպիկ» ակումբը բարձրացել է Պրեմիեր լիգա, իսկ Ալեքսանովը մնում է առաջինում` տեղափոխվելով «Գորնյակ Սպորտ» ֆուտբոլային ակումբ։ Կիսապաշտպանի հաջորդ թիմը դարձել է «Կրեմենը», որի հետ Ալեքսանովը դարձել է երկրորդ լիգայի բրոնզե մեդալակիր։ 2015 թվականի գարնանն ու աշնանը խաղացել է կրամատորսկյան «Ավանգարդ» ֆուտբոլային ակումբում։ 2015 թվականի դեկտեմբերի սկզբին տեղափոխվել է «Ինգուլեց» ակումբ։ 2016 թվականի դեկտեմբերի վերջին դուրս է եկել պետրովսկյան թիմից։ 2017 թվականի գարնանը միացել է «Նիկոլաև» ակումբին։ Նոր թիմի դեբյուտային խաղում նա գոլ է խփում իր նախկին ակումբին` «Ինգուլեցին»։ Նիկոլաևցիների կազմում խաղացել է 2016-2017 թվականների Ուկրաինայի գավաթի կիսաեզրափակչում։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Freebase տվյալների վերբեռնում — Google.
3. ↑  «Сергій Алексанов та Антон Шарко — гравці ФК «Інгулець»». Արխիվացված է օրիգինալից 2016 թ․ հունվարի 6-ին. Վերցված է 2017 թ․ ապրիլի 27-ին.
4. ↑  ««Інгулець» покинули 16 гравців». Արխիվացված օրիգինալից 2016 թ․ դեկտեմբերի 26-ին. Վերցված է 2017 թ․ ապրիլի 27-ին.

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)
* Ֆուտբոլիստի էջը *FootballFacts.ru* կայքում
* Խաղացողի պրոֆիլը` ukr-football.org.ua. կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · Transfermarkt (խաղացող) · worldfootball.net (խաղացող) · ՈւՊՖԼ · ՈւՖԱ |

 |
**Էրիկ Լենարդ Բերն** (անգլ.՝ Eric Lennard Berne, իրական անունը՝ Լեոնարդ Բերնսթայն, ), ամերիկացի հոգեբան և հոգեբույժ։

Առաջին հերթին հայտնի է որպես տրանսակցիոն հոգեթերապիայի և սցենարային վերլուծության հիմնադիր։ Զարգացնելով հոգեվերլուծության գաղափարները, նյարդային և հոգեկան հիվանդությունների բուժման մեթոդները՝ Էրիք Բերնը ուշադրությունը կենտրոնացրեց տրանսակցիաների (փոխազդեցության միավորների) վրա, որոնքը ընկած եմ միջանձնային փոխազդեցության հիմքում։ Որոշ տրանսակցիաներ որոնք իրենց հիմքում ունեն թաքնված նպատակ, նա անվանում է խաղեր։

Էրիկ Բեռնը ծնվել է մայիսի 10-ին Մոնրեալում (Կանադա)։ Նրա ամբողջական անունը Էրիկ Լեոնարդ Բեռնշտեյն էր։ Հայրը՝ Դավիթ Հիլլել Բեռնշտեյնը, բժիշկ էր, մայրը՝ Սառա Գորդոն Բեռնշտեյնը պրոֆեսիոնալ գրող-խմբագիր էր։ Նրա միակ քույրը՝ Գրեյսը, ծնվում է եղբորից հինգ տարի անց։ Բեռնի ընտանիքը Կանադա էր գաղթել Լեհաստանից և Ռուսաստանից։ Բեռնի հայրը հաճախ էր որդուն իր հետ վերցնում հիվանդներին այլցելելու ժամանակ։ Հոր մահից հետո, 1921 թվականին, Բեռնի մայրն է սկսում ֆինանսապես աջակցել իր երկու երեխաներին՝ զբաղվելով գրական գործունեությամբ։ Օլիվեր Ջեյմսի (Oliver James, 1977) կարծիքով Բեռնի փոքրիկ Երեխան տրավմատիզացվել է հոր մահից հետո։ Հայրը մշտապես ունեցել է մեծ ազդեցություն Բեռնի ներաշխարհի վրա, որի մշտական նպատակն էր բուժել հիվանդներին։ Այդ ազդեցությունը արտացոլվում է նրա կողմից գրված «Տրանզակտ վերլուծությունը հոգեթերապիայում» («Transactional Analysis in Psychotherapy») գրքի առաջին էջի լատինական գրությունը, որը թարգմանվում է հետևյալ կերպ՝ «Իմ հայր Դեյվիդի՝ բժշկի, վիրաբուժության մասնագետի և աղքատների բժշկի հիշատակին»

Տրանզակտ վերլուծություն
-----------------------

Էրիկ Բեռնի տրանզակտ վերլուծությունը իրենից ներկայացնում է մի համակարգ, համաձայն որի մարդու գիտակցությունն իրենից ներկայացնում է ես-ի երեք վիճակների ամբողջություն.

* Ծնող
* Մեծահասակ
* Երեխա

Էրիկ Բեռնի կարծիքով անձի այս երեք վիճակներրը ձևավորվում են երախայի և ծնողների միջև առկա շփման ընթացքում։ Երեխան նրանցից յուրացնում է վարքային ձևերը, ընդունում է սցենարներ, այն իրականացնելու ճանապարհները։ Սցենար ձեռք բերելու պահանջմունքը դրված է գենետիկորեն և ունի ընդհանուր հիմք կոլեկտիվ անգիտակցական հետ (Կ.Յունգ)։

Արտաքին հղումներ
----------------

* Արխիվացված 2016-11-13 Wayback Machine
* Արխիվացված 2011-07-03 Wayback Machine

Ծանոթագրություններ
------------------
**Ժողովածու** (606), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 606 թվի տակ։ Ձեռագիրը գրվել է 17-րդ դարում (1668 թվականից հետո) Ներսես գրչի (Ստ. Լեհացու աշակերտ) կողմից ենթադրաբար Էջմիածնում։ Գրված է թղթի վրա, որը ունի 17.5×12 չափս։ Ձեռագիրը կազմված է 252 թերթից։ Գրված է միասյուն, նոտրգրով։ Ունի կիսախորան մանրանկարներ։ Պահպանակը ունի 2 էջ, գրված է՝ մագաղաթի վրա՝ բոլորագրով, երկաթագրով։ Կազմը`կաշեպատ տախտակ դրոշմազարդ, աստառը՝ շագանակագույն մետաքս. շերտազարդ կտավ։ Հիշատակարաններ՝ 194ա։

Բովանդակություն
---------------

* Համառօտ հաւքումն յազագս հոգւոյ (թրգմ. Ստ. Լեհացի)։
* Յաղագս պատրանաց գրոցն։
* Ջիլբերթոսի Պօռետացւոյ գիրք վեցից սկզբանց։

Ծանոթագրություններ
------------------

1. ↑  Հայկական ՍՍՌ Մինիստրների Սովետին առընթեր Մաշտոցի անվան հին ձեռագրերի ինստիտուտ «Մատենադարան», Ցուցակ ձեռագրաց Մաշտոցի անվան Մատենադարան, հ. Ա (խմբ. Լ. Խաչիկյան, Ա. Մնացականյան), Երևան, «Հայկական ՍՍՌ Գիտությունների Ակադեմիայի հրատարակչություն», 1965, էջ 361 — 1636 էջ։
*Վիքիպեդիայում կան հոդվածներ Եղիազարյան ազգանունով այլ մարդկանց մասին։*

**Լևոն Եղիազարյան** (1862, Շուշի, Բաքվի նահանգ, Ռուսական կայսրություն - 1927, Բրաշով, Ռումինիա), հայ խմբավար, բանահավաք։

Կենսագրություն
--------------

Լևոն Եղիազարյանը ծնվել է Շուշիում, 1862 թվականին։ Երկար տարիներ գործել է Փարիզում, որից հետո մեկնել է Հարավսլավիա։ 
1925 թվականից հաստատվել է Ռումինիայում, եղել է երգչախմբերի ղեկավար, տեղի «Գացետա», «Տրանսիլվանիա» և այլ թերթերում տպագրել է հայ երաժշտության մասին հոդվածներ։

Լևոն Եղիազարյանը հավաքել է Արցախի և հայկական այլ գավառների մի շարք հայկական ժողովրդական, աշուղական երգեր, որոնցից մոտ 40-ը հրատարակել է «Ցավի ծաղիկը» ժողովածուում։ Նրա հավաքած բանահյուսության նմուշներից ռումին կոմպոզիտոր Ջ. Էնեսկուն և իտալացի կոմպոզիտոր Օ. Ռեսպիգին մշակել և բազմաձայնել են երգչախմբի համար։

Լևոն Եղիազարյանը մահացել է Ռումինիայի Բրաշով քաղաքում, 1927 թվականին։

Արտաքին հղումներ
----------------

|  |
| --- |
| *Այս հոդվածի կամ նրա բաժնի որոշակի հատված վերցված է*  «Հայ երաժշտության հանրագիտարանից», որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։ |
«**Լու**» (անգլ.՝ Lou), համակարգչային անիմացիոն կարճամետրաժ ֆիլմ, ստեղծվել է ամերիկական *Pixar Animation Studios* կինոստուդիայում։ Սցենարիստը և ռեժիսորը Դեյվ Մալինսն է։ Կարճամետրաժ ֆիլմը թատերական ձևով թողարկվել է 2017 թվականի հունիսի 16-ին «Մեքենաներ 3» մուլտֆիլմի հետ։ Կարճ պատմություն՝ կորցրած իրերի արկղի և անտեսանելի հրեշի մասին, որն ապրում էր այդ արկղում։

Սյուժե
------

Խաղահրապարակում կորցրած իրերի տուփը Լուի տունն է, որը պատրաստված է տարբեր անպետք իրերից։ Ամեն օր ընդմիջումից հետո Լուն բարձրացնում է այն խաղալիքները, որոնք երեխաները թողնում և հեռանում են։ Հաջորդ օրը դրանք տերերի համար դնում է խաղահրապարակում, որպեսզի նրանք կարողանան գտնել դրանք։ Ջեյ-Ջեյ անունով մի չարաճճի տղա սկսում է հավաքել այլ երեխաների խաղալիքները՝ պահելով դրանք իրդպրոցական պայուսակում։ Լուն սկսում է նրա դպրոցական պայուսակից գողանալ խաղալիքները, բայց Ջեյ-Ջեյը հայտնաբերում է նրան և սկսում հետևել։

Հետապնդման ժամանակ Լուն ներքնազգեստի վրա նկատում է Ջեյ-Ջեյի անունը և հիշում է, որ նա այդ տղային տեսել է մանուկ ժամանակ և թե ինչպես են նրա ձեռքից խլել խաղալիքը՝ փափուկ արջուկը։ Այդ փոքրիկ արջուկը Լուի արկղում էր։ Ջեյ-Ջեյը տեսել էր իր արջուկը և փորձում էր վերցնել այն, բայց Լուն հրաժարվում է հետ տալ։

Ցուցադրում
----------

2017 թվականի մարտի 12-ին «South by Southwest» փառատոնի ժամանակ ցուցադրվել է «Լու» մուլտֆիլմը։ 2017 թվականի հունիսի 16-ին *Pixar*-ի 18-րդ մուլտֆիլմի՝ «Մեքենաներ 3»-ի հետ թատերական ձևով բարձրացել է մեծ էկրան։

Ծանոթագրություններ
------------------

1. ↑
2. 1 2  Truitt, Brian (1 Февраля 2017). «Sneak peek: Pixar's new 'Lou' short tackles playground bullying». *USA Today*. Վերցված է 15 Февраля 2016-ին.
3. ↑  «2017 Schedule - Lou». SXSW. Արխիվացված է օրիգինալից 2017 թ․ հոկտեմբերի 22-ին. Վերցված է 16 Февраля 2017-ին.
4. ↑  Winfrey, Graham (7 Февраля 2017). «SXSW: Midnighters, Short Films and VR Round Out 2017 Lineup». IndieWire. Վերցված է 16 Февраля 2017-ին.

Արտաքին հղումներ
----------------

* Պաշտոնական կայք
* «Լու (մուլտֆիլմ)»(անգլ.) Big Cartoon DataBase կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FilmAffinity · Internet Movie Database |

 |
**Անահիտ Եղիշեի Չարենց** (հունիսի 7, 1935(1935-06-07), Երևան, Հայկական ԽՍՀ, ԱԽՖՍՀ, ԽՍՀՄ), հայ գրականագետ, բանասիրական գիտությունների դոկտոր, Եղիշե Չարենցի կրտսեր դուստրը։

Կենսագրություն
--------------

Անահիտ Չարենցը ծնվել է 1935 թվականի հունիսի 7-ին Երևանում` Եղիշե և Իզաբելլա Չարենցների ընտանիքում։ Ստալինյան բռնաճնշումների տարիներին՝ 1937 թվականին կորցրել է հորը, մի քանի ամիս անց մորը աքսորել են Ղազախստան։ Աքսորից ազատվելուց հետո մնացել է Ղազախստանում, որտեղ էլ ամուսնացել է։ Անահիտը մեծացել է մորական տատի մոտ։

Ստալինի մահից հետո զբաղվել է Չարենցի ձեռագրերի ուսումնասիրմամբ և վերծանմամբ, որոնք խոնավությունից դարձել են դժվարընթեռնելի։ 1978 թվականին հրատարակել է «Չարենցի ձեռագրերի աշխարհում» աշխատությունը, 1983 թվականին՝ «Անտիպ և չհավաքված երկեր» գիրքը։

Եղիշե Չարենցի տուն-թանգարանի հիմնադրման գործում մեծ ներդրում են ունեցել Արփենիկ և Անահիտ Չարենցները։

2022 թվականի մարտի 13-ին ՀՀ վարչապետ Նիկոլ Փաշինյանը հայկական մշակութային ժառանգության պահպանման գործում ներդրած ավանդի և երկարամյա անխոնջ գործունեության համար Անահիտ Չարենցին պարգևատրել է Երախտագիության մեդալով։

Անահիտ Չարենցը բնակվում է Նիդերլանդներում, ավագ դուստրը՝ Հասմիկ Չարենցը (Բազյան), ծնվել է 1956 թվականին, մի շարք բանաստեղծությունների, երգերի տեքստերի, հոդվածների և մյուզիքլների հեղինակ է, մահացել է 2020 թվականին Նիդերլանդներում, կրտսեր դուստրը՝ Գոհար Չարենցը (Բազյան), ծնվել 1958 թվականին Երևանում, Եղիշե Չարենցի տուն-թանգարանի գիտաշխատող է։

Ծանոթագրություններ
------------------

1. ↑  «Տարեգրություն | Եղիշե Չարենցի տուն-թանգարան։ charents.am». *www.charents.am*. Արխիվացված է օրիգինալից 2017 թ․ սեպտեմբերի 22-ին. Վերցված է 2017 թ․ սեպտեմբերի 19-ին.
2. ↑  Հանդիպում Անահիտ Չարենցի հետ
3. ↑  Ինչպես են Չարենցի հետ նստել, երբ նա մեկուսարանում է եղել. Զրույց բանաստեղծի թոռան հետ
4. ↑  «Որոնման արդյունքներ 'au:"Չարենց, Անահիտ"' համար  › ՀՀ ԳԱԱ հիմնարար գիտական գրադարան քարտարան». *opac.flib.sci.am*. Վերցված է 2024 թ․ մարտի 16-ին.
5. ↑  ԳԱԱ Ինստիտուտների համահավաք գրացուցակ
6. ↑  ՏՈՒՆ-ԹԱՆԳԱՐԱՆԻ ՍՏԵՂԾՄԱՆ ՊԱՏՄՈՒԹՅՈՒՆԸ
7. ↑  Վարչապետը տիկնոջ հետ այցելել է Եղիշե Չարենցի տուն-թանգարան. Նիկոլ Փաշինյանն Անահիտ Չարենցին պարգևատրել է Երախտագիության մեդալով13.03.2022
8. ↑  «Մահացել է բանաստեղծ Եղիշե Չարենցի թոռնուհին՝ բանաստեղծուհի Հասմիկ Չարենցը». *Armtimes.com*. Վերցված է 2024 թ․ մարտի 16-ին.
9. ↑  Դանիելյան, Գայանե (2023 թ․ մարտի 13). ««Չարենցի նման բանաստեղծների վերջն անվերջությունն է, անսահմանությունը». ՀԳՄ նախագահ». *«Ազատ Եվրոպա/Ազատություն» ռադիոկայան*. Վերցված է 2024 թ․ մարտի 16-ին.
10. ↑  Գրանկյուն․․․«Չարենցի թոռնուհին լինելը մեծ հպարտություն Է»

Արտաքին հղումներ
----------------

* Ժառանգներ
* Անահիտ Չարենց, «Չարենցի ձեռագրերի աշխարհում»
**Ժողովածու** (691), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է A թվի տակ։ Ձեռագիրը գրվել է 1672 թվականին Ստեփաննոս սարկավագի գրիչի կողմից։ Ծաղկող՝ Ստեփաննոս սարկավագ։ Ստացողը եղել է Ներսես քահանան։ Գրված է թղթի վրա, որը ունի 19,7×13 չափս։ Ձեռագիրը կազմված է 324 թերթից։ Գրված է միասյուն, բոլորգրով և նոտրգրով։ Ունի լուսանցազարդ մանրանկարներ։Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ գրչի 148ա, 320ա, հետագայի՝ 1և (1760 թ․),1գ(1776 թ․), 1գ 32բ1 (1798 թ․), 322 բ․ (1831 թ․)ref>Հայկական ՍՍՌ Մինիստրների Սովետին առընթեր Մաշտոցի անվան հին ձեռագրերի ինստիտուտ «Մատենադարան», Ցուցակ ձեռագրաց Մաշտոցի անվան Մատենադարան, հ. Ա (խմբ. Լ. Խաչիկյան, Ա. Մնացականյան), Երևան, «Հայկական ՍՍՌ Գիտությունների Ակադեմիայի հրատարակչություն», 1965, էջ 382-383 — 1636 էջ։</ref>։

Բովանդակություն
---------------

* Գր․ Տաթևացւոյ Քարոզք։
* Կանոն Գր Լուսաւորչի։
* Յովհ․ Երզնկացւոյ Խրատք։
* Հարցմունք Աստուածածնին և պատասխանիք հրեշտակին։
* Վարդ․ Այգեկցւոյ Առակք։
* Հայելի վարուց։
Անվան այլ կիրառումների համար տե՛ս՝ Կոռելյացիա (այլ կիրառումներ)
**Կոռելյացիա** (ուշ լատիներեն correlatio — հարաբերակցություն), մաթեմատիկական վիճակագրությունում, երկու պատահական մեծությունների միջև ստոխաստիկ (հավանականական) կախվածություն, որը, ընդհանրապես ասած, չունի խիստ ֆունկցիոնալ բնույթ։ Ստոխաստիկ կախվածության պարզագույն բնութագրիչը կոռելյացիայի {\displaystyle r} գործակիցն է, որը որոշվում է 

{\displaystyle r={\frac {E[(\xi -E(\xi ))(\eta -E(\eta ))]}{\sigma \_{\xi }\sigma \_{\eta }}}}
բանաձևով, որտեղ {\displaystyle E}-ն մաթեմատիկական սպասումն է, իսկ {\displaystyle \sigma \_{\xi }} և {\displaystyle \sigma \_{\eta }} համապատասխանաբար {\displaystyle \xi } և {\displaystyle \eta } պատահական մեծությունների դիսպերսիաներն են։ Եթե {\displaystyle \xi }-ն և {\displaystyle \eta }-ն անկախ են (հավանականական իմաստով), ապա {\displaystyle r=0}։ Միշտ {\displaystyle |r|\leq 1}, ընդ որում {\displaystyle |r|=1} միմիայն այն դեպքում, երբ {\displaystyle \xi }-ն և {\displaystyle \eta }-ն կախված է գծորեն։ Եթե {\displaystyle r=0}, ապա {\displaystyle \xi } և {\displaystyle \eta } մեծությունը կոչվում են չկոռելյացված։ Եթե {\displaystyle \xi }-ն և {\displaystyle \eta }-ն անկախ է, ապա {\displaystyle r=0}։ Հակառակ պնդումն ընդհանուր դեպքում ճիշտ չէ։ {\displaystyle \xi } և {\displaystyle \eta } մեծությունների կոռելացիայի r գործակիցը բնագրում է լոկ նրանց գծային կախվածության աստիճանը, r-ը կարող է զրո դառնալ նույնիսկ այն դեպքում, երբ {\displaystyle \xi }-ի և {\displaystyle \eta }-ի միջև կա ֆունկցիոնալ (ոչ գծային) կապ։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 5, էջ 601)։*  |
«**Կրքոտ Մադագասկար**», կարճամետրաժ անիմացիոն ֆիլմ, հատուկ հեռուստատեսային հաղորդում «Մադագասկար» ֆրանչայզերի կերպարներով, նվիրված Սուրբ Վալենտինի օրվան։ Գործողությունները կատարվում են «Մադագասկար 2» և «Մադագասկար 3» ֆիլմերի ընթացքում, մինչև կլքեն Աֆրիկան։ DreamWorks Animation-ի արտադրանքը, սցենարիստ և ռեժիսոր՝ Դեյվիդ Սորեն։ Մուլտֆիլմի առաջնելույթը DVD տարբերակով կայացել է 2013 թվականի հունվարի 29-ին։ Աստղեր՝ Բեն Սթիլերը, Քրիս Ռոքը, Դեյվիդ Շվիմմերը և Ջադա Պինկետտ Սմիտը վերադարձել են, որպեսզի հնչյունավորեն իրենց հերոսներ Սաշա Բարոն Կոենին փոխարինել է Դեննի Ջեկոբսոմը։

Սյուժե
------

Սյուժեն տեղի է ունենում 2-րդ և 3-րդ մասերի մինչը պինգվինների թռչելը։ Աֆրիկայում սկսվում է «Սուրբ Վալենտինի» օրերը։ Նյու-Յորքում Ալեքսը միշտ ստանում է շատ վալենտինկաներ, իսկ Աֆրիկայում այդ տոնի մասին ոչ ոք չգիտեր, ինչի պատճառով Ալեքսը շատ էր անհանգստանում։ Ինքնաթիռից ընկնում են օծանելիքներ «Любовное зелье № 9», և Ջուլիան թագավորը իրեն ճամաչում է «Սիրո Թագավոր»։ ՄԵլմանը պատրաստվում է Գլորին տալ նվերներ, բայց նրա չի հաջողվում, իսկ Գլորիան մտածում է, որ Մելմանը իրենից հիասթափվել է։ Մարտինը սիրահարվում է Օկապիին, բայց նա ուշադրություն չի դարձնում և Մարտինը որոշում է Ջուլիանայից դեղանյութ վերցնել։ Թագավոր Ժուլիանը պինգվիններից խնդրում է սիրային խմիչք պատրաստել և պինգվինները ուղևորվում են որսորդական ճամբար։ Շկիպերի մոտ խնդիրներ են առաջանում՝ տիկնիկի հետ կապված։ Կովալսկին Շկիպերի համար սիրային դեղ է պատրաստում։ Արդյունքում Կովալսկին օգնում է Շկիպերին վերադարձնել տիկինիկին, Ալեքսի ընկերները նրան վալենտինկաներ են նվիրում և Ալեքսը հասկանում է, որ ոչ թե շատ վալենտիների քանակն է կարևոր, այլ այն, թե ումից ես այն ստանում։

Դերերը հնչյունավորել են
-----------------------

**Բնօրինակը**

* Բեն Սթիլեր- Ալեքս
* Քրիս Ռոք- Մարտի
* Դեյվիդ Շվիմմեր- Մելման
* Ջադա Պինկետտ Սմիտ- Գլորիա
* Դեննի Ջեկոբսոմ- թագավոր Ժուլիան
* Տոմ ՄակԳրատ- Շկիպեր
* Քրիս Միլլեր- Կավալսկի
* Քրիստոֆեր Նայս- Պրապոր (Շարքային)
* Դեր առանց խոսքերի- Ռիկո
* Սեդրիկ Ռազվլեկատել- Մորիս
* Տարաջի Պ. Խենսոն- Օկալի
* Էնդի Րիխտեր- Մորտ
* Ֆիլ Լամարր- էքսկուրսավար
* Կոնրադ Վերնոն- Մեյսոն
* Դեր առանց խոսքերի- Ֆիլ

**Ռուսերեն կրկօրինակը**

| Դերասան | Դեր |
| --- | --- |
| Սերգեյ Բուրունով | Ալեքս |
| Պյոտր Իվաշենկո | Կավալսկի |
| Միքայել Տիխանով | Մարտի |
| Կոստանդին Կարասիկ | Մելման |
| Դիոմիդ Վինագրադով | Մորիս |
| Վասիլիսա Վարոնինա | Գլորիա |
| Անատոլի Դուբանով | Շկիպեր |
| Ալեքսանդր Տրոֆիմով | Մորտ |
| Ալեքսանդր Դասևիչ | Պրապոր (Շարքային) |
| Ալեքսանդր Գավրիլին | Ժուլիան |

Երկրորդական դերեր։ Անտոն Կալեսնիկով, Սմիտրի Կուրտա, Ելենա Վայնովսկայա, Տատյանա Շարկո, Անաստասիա Ժարկովա, Նատալիա Տերեշկովա, Միքայել Դանիլյուկ, Արտյոմ Մալիկով, Գրիգորի Մալիկով, Ալեքսանդր Նոսկաով

Ֆիլմը կրկնօրինակվել է 2013 թվականին «Пифагор» ստուդիայում։

* Կրկնօրինակման ռեժիսոր- Յարոսլավ Տուրլյովա
* Թարգմանիչ- Պավել Սիլենչուկ
* Տեքստի սինքրոն հեղինակ- Սվետլանա Ախմեջանովա
* Հաղորդավար- Ռուդոլֆ Պանկով

Ծանոթագրություններ
------------------

1. 1 2  Freebase տվյալների վերբեռնում — Google.

Արտաքին հղումներ
----------------

* «Madly Madagascar»(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · Internet Movie Database |

 |
**Սերգեյ Գրիգորի Բադալյան** (հուլիսի 4, 1947(1947-07-04), Երևան, Հայկական ԽՍՀ - նոյեմբերի 25, 1999(1999-11-25), Մոսկվա, Ռուսաստան), ՀԽՍՀ և ՀՀ կուսակցական, պետական գործիչ, Հայաստանի կոմունիստական կուսակցության կենտրոնական կոմիտեի առաջին քարտուղար 1992-1999 թվականներ։

Կենսագրություն
--------------

Ծնվել է 1947 թվականի հուլիսի 4-ին Երևանում։

1970 թվականին ավարտել է Երևանի պոլիտեխնիկական ինստիտուտը ինժեներ-մաթեմատիկոս որակավորմամբ։ Եղել է ֆիզիկամաթեմատիկական գիտությունների թեկնածու։

1970-1973 թվականներին ԵրՊԻ-ում եղել է ասիստենտ, 1973-1980 թվականներին՝ Դուբնայի (ՌԴ) միջուկային հետազոտությունների միացյալ ինստիտուտում՝ ինժեներ-մաթեմատիկոս։ 1980-1982 թվականներին Երևանի ֆիզիկայի ինստիտուտում աշխատել է գիտահետազոտական խմբի ղեկավար, 1982-1991 թվականներին՝ նույն ինստիտուտի ՀԿԿ կոմիտեի քարտուղար։

Քաղաքական գործունեություն
-------------------------

1991 թվականից եղել է ՀԿԿ Երքաղկոմի առաջին քարտուղար, ՀԿԿ ԿԿ քարտուղար։
1992 թվականին ընտրվել է ՀԿԿ ԿԿ առաջին քարտուղար։
1995-1999 թվականներին՝ ԱԺ պատգամավոր (ՀԿԿ համամասնական ընտրացուցակով)։ ՀԿԿ խմբակցության ղեկավար։
1999 թվականի մայիսի 30-ին ԱԺ պատգամավոր է ընտրվել ՀԿԿ համամասնական ընտրացուցակով։ ԱԺ արտաքին հարաբերությունների մշտական հանձնաժողովի անդամ։ ՀԿԿ խմբակցության անդամ։

1996 և 1998 թվականների ՀՀ Նախագահի ընտրություններում եղել է ՀՀ Նախագահի թեկնածու։

Հանկարծամահ է եղել 1999 թվականի նոյեմբերի 25-ին Մոսկվայում։

Ամուսնացած էր, ունի երկու երեխա։

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հայաստանի Ազգային ժողով |
|  |
| Չափորոշչային վերահսկողություն | ՀԳՀԳ: 7043 |

 |
«Խփիր ոսկորին» (անգլ.՝ Play It to the Bone), 1999 թվականի ամերիկյան սպորտային դրամա, գլխավոր դերերում են` Անտոնիո Բանդերասը և Վուդի Հարելսոնը։

Սյուժե
------

Ֆիլմի կարևոր արտահայտություն. «Ոչ ոք չի հարվածի քեզ այնքան ուժգին, որքան քո լավագույն ընկերը»։

Պրոֆեսիոնալ բռնցքամարտիկներ և մտերիմ ընկերներ Ցեզարն ու Վինսը մի ժամանակ մեծ հույսեր ունեին, բայց նրանցից յուրաքանչյուրը բաց թողեց հնարավորությունը չեմպիոն դառնալու և գումար վաստակելու։ Այժմ նրանք ունեն պատահական վարձատրվող աշխատանք, բայց դեռ հոգու խորքում հույս ունեին «մեծ պայքարի» վրա, որը նրանց կբերեր փառք և կհասցներ պրոֆեսիոնալ բռնցքամարտի գագաթնակետին։ Եվ ահա ճակատագիրը ժպտաց նրանց։ Նախկին մենեջեր Ցեզարյան առաջարկեց նրանց երկուսին հանդես գալ ռուս.՝ "андеркарте" (երկրորդական մենամարտում` հանդիսատեսին ակտիվացնելու համար) Մայկ Թայսոնի մենամարտում, խոստանալով, որ հաղթողը իրավունք կստանա մասնակցել չեմպիոնական մենամարտին։ Փողի բացակայության պատճառով Լաս-Վեգաս մեկնելու համար, Վինսն ու Ցեզարը համոզում են, որ իրենց երկուսին մեքենայով տանեն իրենց նախկին ընկերուհու` Գրեիսի մոտ, ում հետ ժամանակին յուրաքանչյուրն էլ հարաբերություն է ունեցել։ Վեգասի ճանապարհին նրանք վերցնում են արկածախնդիր Լիային, ով իրենց փոխարեն վճարում է ռեստորանում։ Ֆիլմի սյուժեն բաղկացած է երկու մասից. գլխավոր հերոսների ճամփորդությունը Հարավային Ամերիկայի կիսաանապատային ճանապարհով և Վինսին ու Ցեզարին առնչվող մենամարտի միջոցառումները։

Դերերում
--------

| Դերասան | Դեր |
| --- | --- |
| Անտոնիո Բանդերաս | Ցեզար Դոմինգես |
| Վուդի Հարելսոն | Վինս Բուդռո |
| Լոլիտա Դավիդովիչ | Գրեիս |
| Թոմ Սայզմոր | Ջո Դոմինո |
| Լյուսի Լյու | Լիա |
| Ռոբերտ Վագներ | Խենկ Գուդի |
| Տոնի Կյորտիս | Կամեո |
| Ուեսլի Սնայիպ | Կամեո |
| Մայկ Թայսոն | Կամեո |
| Կեվին Կոստներ | Կամեո |
| Ռոդ Ստյուարդ | Կամեո |
| Ջենիֆֆեր Տիլլի | Կամեո |
| Նատաշա Գրեգսոն-Վագներ | Կամեո |

Ծանոթագրություններ
------------------

1. ↑
2. ↑
3. 1 2 3 4
4. 1 2 3
5. 1 2 3 4 5 6 7 8 9  ČSFD (չեխերեն) — 2001.

Արտաքին հղումներ
----------------

* «Бей в кость»(անգլ.) ֆիլմը allmovie կայքում:
* «Бей в кость»(անգլ.) ֆիլմը *Box Office Mojo* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |
**Քաղցրիկը** (անգլ.՝ Honey)` 2003 թվականին Universal Pictures կինոընկերության կողմից նկարահանված երաժշտական մելոդրամա։ Նախապես գլխավոր դերն առաջարկվել է երգչուհի Ալիային, բայց նրա մահից հետո գլխավոր դերակատար ընտրվեց Ջեսիկա Ալբան։ Ֆիլմում նկարահանվել են նաև Ամերիկայում և նրա սահմաններից դուրս հանրաճանաչ ռեփ և R&B ոճերի երաժիշտներ` Միսի Էլիոտ, Tweet(անգլ.), Ginuwine(անգլ.), Jadakiss(անգլ.) և Sheek Louch(անգլ.)։

Սյուժե
------

Ֆիլմի գործողությունները տեղի են ունենում Նյու Յորքում։ Հանի Դենիելսը բարմենուհի է ակումբում, ինչի շնորհիվ ընկերուհու՝ Ջինայի հետ կարողանում է ազատ ժամանակ անվճար զվարճանալ այդ ակումբում։ Աշխատանքից հետո Հանին այնպես է պարում, որ բոլորը հիանում են։ Մի պատահական հաճախորդ նկարահանում է նրա պարերից մեկը։ Ակումբից դուրս գալիս Հանին ընկերուհու հետ վեճի մեջ է ներքաշվում պրոֆեսիոնալ պարուհի Կատրիանայի հետ։ Փողոցում նրանք հանդիպում են դեռահասների, որոնք պարում են բիտբոքս։ Հանին նրանց հրավիրում է պարերի դպրոց, որտեղ ինքը հիփ-հոփ է սովորեցնում, սակայն միայն Ռեյմոնդն է համաձայնում գալ։ Հաջորդ օրը պարելու է գալիս ամբողջ խումբը, այդ թվում նաև Ռեյմոնդի ավագ եղբայր Բենին, բայց նրանք հրաժարվում են պարել խմբով և հեռանում են։ Դասերից հետո Հանին մեկնում է Միդթաուն՝ տեսահոլովակի պարուհու համար քաստինգի, սակայն չի կարողանում մասնակցել, քանի որ պրոֆեսիոնալ պարուհի չէր, իսկ բաց փորձերն ավարտվել էին մինչ կեսօր։

Ծանոթագրություններ
------------------

1. ↑  «Aaliyah Biography» (անգլերեն). johntorres. Արխիվացված է օրիգինալից 2012 թ․ հուլիսի 10-ին. Վերցված է 2011 թ․ հունվարի 10-ին.

Արտաքին հղումներ
----------------

* Պաշտոնական կայք Արխիվացված 2006-01-25 Wayback Machine (անգլ.)
* «Քաղցրիկը»(անգլ.) ֆիլմը Internet Movie Database կայքում
* «Քաղցրիկը»(անգլ.) ֆիլմը Rotten Tomatoes կայքում
* «Քաղցրիկը»(անգլ.) ֆիլմը *Box Office Mojo* կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |
|  |
| Չափորոշչային վերահսկողություն | GND: 4812112-5 · LCCN: no2003126490 · VIAF: 180079589 · WorldCat VIAF: 180079589 |

 |
**Կարլ Սլովեր** (անգլ.՝ Karl Slover,սեպտեմբերի 21, 1918(1918-09-21), Prakovce, Հունգարիայի թագավորություն - նոյեմբերի 15, 2011(2011-11-15), Dublin, Ջորջիա, ԱՄՆ), ամերիկյան դերասան սլավոնական ծագմամբ, առավել հայտնի է «Հրաշագործը Օզ քաղաքից» ֆիլմից, որտեղ հանդես էր գալիս արշավողներից մեկի դերում (1939)։

Ձախից Ջերրի Մարեն,Կարլ Սլովեր, Կլարենս Սվենսեն և Մարգարետ Պելլեգրինի (1998)
Ծնվել է Պրակովեց գյուղում, Սլովակիա (հնում՝ Հունգարիայի Թագավորություն)։ Վաղ հասակում ախտորոշել են մակուղեղի թերաճ, որը նրա ծնողները փորձել են ամեն կերպ բուժել, սակայն չի հաջողվել, և Սլովերն ամբողջ կյանքում մնացել է գաճաճ։ 9-ը տարեկանում հայրը նրան ուղարկել է աշխատելու Բեռլինի փողոցային թատրոնում, իսկ մի քանի տարի անց Սլովերը տեղափոխվել է ԱՄՆ, որտեղ շարունակել է ներկայացումները։ 1930-ական թվականներին նրան սկսեցին հրավիրել նկարահանվելու էպիզոդիկ դերերում, որտեղ նա հանդես է եկել «Նրանք տվեցին նրան հրացան» (1937), «Պստլիկի դաստիարակությունը» (1938), «Ապուշները» (1938), «Հրաշագործը Օզ քաղաքից» (1939) և «Կորցրած արձակուրդը» (1945) ֆիլմերում։Այդ նույն ժամանակահատվածում Սլովերը հանդես եկավ գաճաճների մասին շոուին, որով հյուրախաղերով ելույթ էր ունենում ԱՄՆ—ում։

Ավելի ուշ Սլովերը մասնակցություն ունեցավ տարբեր միջոցառումների՝ կապված «Հրաշագործը Օզ քաղաքից» ֆիլմի հետ։ 2007 թվականին Սլովերը յոթ դերասանների հետ, ովքեր ապրում էին մինչ այդ պահը և հանդես էին գալիս արշավողների դերում, մասնակցում է Հոլիվուդյան փառքի ծառուղում իրենց անվան աստղի բացմանը։ Կյանքի վերջին տարիները նա անց է կացրել Ջորջիա նահանգի Դուբլին քաղաքում, որտեղ 2011 թվականի նոյեմբերին 93 տարեկանում մահացել է։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2
2. ↑  Floridian: After the rainbow
3. ↑  FOXNews.com — Munchkins Get Star on Hollywood Walk of Fame
4. ↑  2008 Macon Film and Video Festival Special Guests Արխիվացված 2008-07-20 Wayback Machine

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · Internet Movie Database · Find A Grave · WikiTree |

 |
**Վինսենթ Քլին** կամ **Վինսենթ Քլայն** (անգլ.՝ *Vincent Klyn*, հունիսի 30, 1960(1960-06-30), Օքլենդ, Նոր Զելանդիա), նորզելանդացի դերասան, ֆիլմերի պրոդյուսեր և նախկին պրոֆեսիոնալ սերֆեր։ Քլինի մասնակցությամբ առաջին և, հավանաբար, համեմատաբար հիշվող ֆիլմը եղել է 1989 թվականին նկարահանված «Կիբօրգ» ֆիլմը (Ժան-Կլոդ Վան Դամի մասնակցությամբ)։

Վաղ կյանքը
----------

Քլինը ծնվել է 1960 թվականին՝ Նոր Զելանդիայում։ 8 տարեկան հասակում ընտանյոք հանդերձ տեղափոխվել է Հոնոլուլու (Հավայան կղզիներ)։ Հավայիում Քլինն ավարտում է տեղի ավագ դպրոցներից մեկը և սկսում խորը կերպով զբաղվել սերֆինգով։ Արդեն 13 տարեկան հասակում նա սկսում է պրոֆեսիոնալ կերպով մասնակցել սերֆինգային մրցաշարերի։ Մասնակցել է Սերֆինգի համաշխարհային տուրին (*World Wide Surf tour*)՝ այդ ժամանակներում մտնելով 5 լավագույն սերֆերների ցուցակի մեջ։

Ֆիլմային կարիերան
-----------------

Քլինը կատարում է ֆիլմային նորամուտը 1989 թվականին նկարահանված «Կիբօրգ» գիտաֆանտաստիկ և էքշն ժանրի ֆիլմում՝ կերտելով գլխավոր բացասական հերոսին՝ Ֆենդեր Տրեմոլո անվամբ։ Քլինն ընտրվել էր ֆիլմի ռեժիսոր Ալբերտ Փյունի կողմից, ով մի առիթով տեսել էր նրա սերֆինգային ցուցադրումները և պինդ ֆիզիկական կազմվածքի և խորաթափանց հայացքի համար հենց նրան վստահել գլխավոր բացասական դերը։

Քլինը կատարել է էպիզոդիկ դերեր մի շարք այնպիսի սերֆինգային ֆիլմերում, ինչպիսիք են «Կարմիր սերֆերը» (Ջորջ Քլունիի մասնակցությամբ) և «Ալիքի բարձունքին» (Կիանու Ռիվզի և Պատրիկ Սուեյզիի մասնակցությամբ), սակայն կրկին ստանում է գլխավոր դեր «Գանգստերների երկիրը» ֆիլմում (2000)։ Այնուամենայնիվ Քլինը իր ֆիլմացանակի զգալի մասի դերերն ստացել է Ալբերտ Փյունի նկարահանած ֆիլմերում. «Արյունալի մարտ», «Քիքբռնցքամարտիկը 2», «Տիկնիկ մարդը», «Նեմեսիս», «Պոռթկում», «Ասպետները», «Խորտակվող անձնակազմը», «Ոստիկանասպանը», «Քաղաքային սպառնալիքը» և «Մաքս Հեյվոք. Վիշապի անեծքը»։

Քլինը խաղացել է նաև 90-ականների և վաղ 2000-ականների հայտնի «Մալիբուի փրկարարները» հեռուստասերիալի մի քանի էպիզոդներում (գլխավոր դերերում՝ Պամելա Անդերսոն և Դեյվիդ Հասելհոֆ)։

Արտաքին հղումներ
----------------

* Կենսագրական տվյալներ(անգլ.)
* Էջը IMDb կայքում(անգլ.)
* «Սերֆինգի ժամանակն է, Լ. Ա.» - Վինս Կլայն (վիդեո հարցազրույց)(անգլ.)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · ČSFD · Դանիական ազգային ֆիլմագրություն · Internet Movie Database |
|  |
| 

|  Չափորոշչային վերահսկողություն |
| --- |
|  |
| BNE: XX1173927 · BNF: 140509080 · ISNI: 0000000117632088 · LCCN: no2019124607 · NUKAT: n2009146010 · VIAF: 51891887 · WorldCat VIAF: 51891887 |

 |

 |
**Քրիստինե Մանգասարյան** (մայիսի 17, 1991(1991-05-17), Հայաստան), հայ ֆուտբոլիստ, ԱԻԿ ֆուտբոլային ակումբի և Հայաստանի ֆուտբոլի կանանց հավաքականի կիսապաշտպան։ Առաջին հայ կին ֆուտբոլիստն է, որ պրոֆեսիոնալ պայմանագիր է կնքել եվրոպական ակումբի հետ։

Կենսագրություն
--------------

Հայրը, հորեղբայրն ու եղբայրը պրոֆեսիոնալ ֆուտբոլիստներ են։ Մարզիչը Հայաստանի մինչև 19 տարեկան աղջիկների հավաքականի մարզիչ Լիանա Հայրապետյանն է։ Քրիստինեն սկսել է ֆուտբոլ խաղալ 14 տարեկանից, հիմնականում հանդես է եկել որպես սիրողական։ Կարիերան սկսել է «Բանանց» ֆուտբոլային ակումբում։ 2012 թվականին Քրիստինեն տեղափոխվել է ռյազանյան «Ռյազան-ՎԴՎ» կանանց ակումբ, ակումբը նրան ձեռք է բերել մարզիչ Գառնիկ Ավալյանի անձնական կարգադրությամբ։ Քրիստինեն հանդես է եկել հիմնականում ակումբի երիտասարդական կազմում` աչքի ընկնելով մի քանի հանդիպումներում, 2012/2013 թվականների խաղաշրջանի մի մասը վարձավճարով անց է կացրել ազովյան «Դոնչանկա» ակումբում։ Խաղացել է նաև ուկրաինական «Յանտար-Բազիս» ակումբում, Ղազախստանում եղել է «Կոկշե» ակումբի խաղացող։ Հայաստանի հավաքականի կազմում խաղացել է մինչև 2012 թվականը՝ մինչև դրա լուծարումը։ 2009-2011 թվականներին հավաքականում անց է կացրել 10 խաղ` մեկ գնդակ խփելով աշխարհի առաջնության ընտրական փուլում Սլովենիայի դեմ խաղում։ Ընդհանուր առմամբ խաղացել է 15 խաղ և խփել է 2 գնդակ։ 2013/2014 թվականների խաղաշրջանի արդյունքներով դարձել է Հայաստանի լավագույն կին ֆուտբոլիստը։

2016 թվականի փետրվարի 15-ին Քրիստինեն Հայաստանի ֆուտբոլի պատմության մեջ առաջին անգամ պայմանագիր է կնքել շվեդական ԱԻԿ ֆուտբոլային ակումբի հետ. նա ընտրել է այս ակումբը, քանի որ Շվեդիայի հավաքականն ու Շվեդիայի առաջնությունը ուժեղագույնն է համարել Եվրոպայում։ 2016 թվականի մարտի 11-ին աչքի է ընկել «Կալմար» ակումբի դեմ խաղում` գոլ խփելով տուգանային հրապարակի սահմաններից դուրս։

Ծանոթագրություններ
------------------

1. 1 2  Soccerdonna (գերմ.) — 2010.
2. ↑  «Քրիստինե Մանգասարյան - Կանանց հավաքական - Հայաստանի ֆուտբոլի ֆեդերացիա». Արխիվացված է օրիգինալից 2020 թ․ հունիսի 15-ին. Վերցված է 2020 թ․ հունիսի 15-ին.
3. ↑  Հայտնի է ֆուտբոլի կանանց Հայաստանի հավաքականի կազմը
4. ↑  «Рязань-ВДВ» нацелилась на первую тройку Արխիվացված 2020-09-23 Wayback Machine (ռուս.)
5. ↑  «Рязань-ВДВ-М» загасила петербургскую «Искру» (ռուս.)
6. ↑  Молодёжка «Рязани-ВДВ» выиграла в Иваново(չաշխատող հղում)
 (ռուս.)
7. ↑  «Рязань-ВДВ» разобрали по винтикам статистических показателей (ռուս.)
8. ↑  "Жилстрой-1" - "Ятрань-Базис": отчет о матче (ռուս.)
9. ↑  Кристине Мангасарян: "Наша единственная мотивация – это желание играть в футбол"(չաշխատող հղում)
 (ռուս.)
10. ↑  Ֆուտբոլիստ Քրիստինե Մանգասարյանը ելույթ է ունենալու Ղազախստանում
11. ↑  Первая ласточка армянского женского футбола в Европе (ռուս.)
12. ↑  Armenian Kristine Mangasaryan's goal in Sweden "AIK" ՅուԹյուբում
13. ↑  «Քրիստինե Մանգասարյանի ֆանտաստիկ գոլը (տեսանյութ)». Արխիվացված է օրիգինալից 2019 թ․ օգոստոսի 25-ին. Վերցված է 2019 թ․ օգոստոսի 25-ին.

Արտաքին հղումներ
----------------

* Վիճակագրությունը *UEFA.com* կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | soccerdonna.de · Soccerway · ՈւԵՖԱ |

 |
**Ժողովածու** (821), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 821 թվի տակ։ Ձեռագիրը գրվել է 1313 թվականին Գրիգոր (առաջնորդ Ակներո վանից) գրիչի կողմից, Ակներ անապատում։ Ստացողը եղել է Գրիգորը (առաջնորդ Ակներո վանից); Գրված է թղթի վրա, որը ունի 16, 5 X 12 չափս։ Ձեռագիրը կազմված է 244 թերթից։ Գրված է միասյուն, բոլորդիրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է մագաղաթի վրա, ուղղագիծ երկաթագիր, ճառընտիր։ Կազմը՝ կաշեպատ տախտակ դրոշմազարդ, աստառը՝ կանաչ կտավ։ Հիշատակարաններ՝ գրչի՝ 74բ, 181տ, 242ա, հետագայի՝ 13ա (15 դ․), 244ա (1596թ․):

Բովանդակություն
---------------

* Եփրեմի Կցուրդք, Ի սկիզբն պահոց քառասներորդացն։
* Ոսկեբերանի յԱնհասից զրոց, ի Մեկնութենէն Յովհաննու։
* Գր․ Սկևռուցւոյ Յաղադս Հոգևորական սիրոյ, Յադազս ապաշխարութեան։
* Քարոզք։

Ծանոթագրություններ
------------------

1. ↑  Հայկական ՍՍՌ Մինիստրների Սովետին առընթեր Մաշտոցի անվան հին ձեռագրերի ինստիտուտ «Մատենադարան», Ցուցակ ձեռագրաց Մաշտոցի անվան Մատենադարան, հ. Ա (խմբ. Լ. Խաչիկյան, Ա. Մնացականյան), Երևան, «Հայկական ՍՍՌ Գիտությունների Ակադեմիայի հրատարակչություն», 1965, էջ էջը — 1636 էջ։
**Կորաբերդ**, միջնադարյան բերդ, որը գտնվում է Հայաստանի Տավուշի մարզի Վերին Ոսկեպար գյուղում, Ոսկեպար գյուղից 3 կմ հյուսիս-սրևմուտք՝ շրջապատի նկատմամբ իշխող դիրք դիրք ունեցող վիմահերձ լեռան գագաթին՝ ծովի մակերևութից 1268 մետր բարձրության վրա։

Նկարագրություն
--------------

Տեղանքի՝ բնությունից ընձեռնված անմատչելիությունը բերադաշինարար ճարտարապետներին հնարավորություն է տվել փոքրածավալ շինարարությամբ վայրը լիովին անառիկ դարձնելու։ Անմշակ քարով և կրաշաղախով իրականացված պարսպապատերով ամրացվել են լեռան միայն հյուսիսային և և արևելյան գագաթամերձ առանձին, համեմատաբար խոցելի նկատված հատվածները։

Մասնագիտական գրականության մեջ »կորաբերդի մասին նույնիսկ հպանցիկ հիշատակություն չի տրվել։

Բերդի ներքին մակերեսը բավականաչափ սահմանափակ է։ Այն հյուսիս-հարավ ձգվածությամբ ունի շուրձ 40 մետր երկարության և առավել ընդարձակ մասում՝ հազիվ 18 մետր լայնություն։ Պարսպապատերի միջին հաստությունը 90 սմ է։ Միակ դժվար ներթափանցելի մուտքը բացված է հյուսիսային կողմից։

Կորաբերդը թվագրվում է որպես 12-13-րդ դարերի ամրոց՝ ըստ որմերի շարվածքային և կառուցողական առանձնահատկությունների։

Տես նաև
-------

* Ջուխտակ Եղցի վանք
* Բերդավանք վանական համալիր (Ոսկեպար)
* Խլխլան աղբրի եկեղեցի
* Կալապանի եկեղեցի (Ոսկեպար)
* Գոմաձորի եկեղեցի (Ոսկեպար)

Գրականություն
-------------

* Սամվել Կարապետյան, Ոսկեպարի պատմական հուշարձանները, 2013 թվական, էջ 21
**Հակոբ Պետրոսի Տեր-Պետրոսյան** (օգոստոսի 31, 1971(1971-08-31), ԽՍՀՄ), հայ ֆուտբոլիստ, որը խաղացել է կիսապաշտպանի դիրքում։ Հանդես է եկել Հայաստանի ազգային հավաքականում։

Ակումբային կարիերա
------------------

Հակոբ Տեր-Պետրոսյանը կարիերան սկսել է 1988 թվականին Հոկտեմբերյանի «Սպարտակի» կազմում՝ հանդես գալով Խորհրդային Միության առաջնության երկրորդ խմբում։ Այնուհետև նա խաղացել է երկրորդ խմբում հանդես եկող «Սպիտակ» ֆուտբոլային ակումբում, իսկ 1990 թվականին տեղափոխվել է Ստեփանակերտի «Երազանք», որտեղ խաղացել է մինչև 1991 թվականը։

1991-1992 թվականներին հանդես է եկել «Շենգավիթ» թիմի կազմում։

1992-1994 թվականներին խաղացել է Աբովյանի «Կոտայք» ակումբում։

1994 թվականի մայիսի 15-ից մինչև հուլիսի 16-ն ընդգրկված է եղել Գյումրիի «Արագած» թիմում՝ անցկացնելով ընդամենը 2 հանդիպում։

1995 թվականին Հակոբ Տեր-Պետրոսյանը սկսել է խաղալ Երևանի «Արարատում», որը հանդես էր գալիս Հայաստանի առաջնության բարձրագույն խմբում։ Այդ թիմի հետ նա երկու անգամ (1995, 1997) նվաճել է Հայաստանի գավաթը։ 1997 թվականին նա տեղափոխվել է «Երևան» ՖԱ, որի հետ նույն տարում դարձել է Հայաստանի չեմպիոն, ապա լքել է ակումբը։

Միջազգային կարիերա
------------------

Հակոբ Տեր-Պետրոսյանը Հայաստանի ազգային հավաքականի կազմում իր նորամուտը նշել է 1994 թվականի մայիսի 16-ին ԱՄՆ-ի դեմ ընկերական խաղում (0-1), իսկ 1996 թվականի նոյեմբերի 9-ին 1998 թվականի աշխարհի առաջնության ընտրական փուլի Ալբանիայի հետ խաղում (1-1) նա խփել է իր միակ գոլը ազգային հավաքականում։ 1994–1997 թվականներին ազգային հավաքականում անցկացրել է 18 հանդիպում։

Ծանոթագրություններ
------------------

1. 1 2 3  «Hakob Ter-Petrosyan, international football player». *eu-football.info* (անգլերեն). Վերցված է 2023 թ․ հուլիսի 13-ին.
2. 1 2  «Hakob Ter-Petrosyan».

Արտաքին հղումներ
----------------

* Հակոբ Տեր-Պետրոսյանը EU.FOOTBALL տվյալների բազայում (en)
* Հակոբ Տեր-Պետրոսյանը national-football-teams տվյալների բազայում (en)
* Հակոբ Տեր-Պետրոսյանը Worldfootball-ի տվյալների բազայում (pl)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · National Football Teams.com · Transfermarkt (խաղացող) |

 |
**Բուրբոնյան վարդեր** (Bourbon & Climbing Bourbon (B & Cl B)մ, առանձին վարդերի սորտերի տեսակներ, որոնք դասվում են «Պարտեզի հին վարդեր» (անգլ.՝ Old Garden Rose) խմբին։

Պատմություն և ծագում
--------------------

Վարդի նախնական տեսակը գտնվել է 1817 թվականին՝ Բորբոն կղզում (կղզու նախնական անվանումը Ռեյունյոն էր), գտնվում է Հնդկական օվկիանոսում, ենթադրաբար համարվում է «Չինական վարդի» (Rosa chinensis) և «Դամասկոսյան վարդի» (Rosa damascene) խառնուրդ։ Հարևան Մավրիկիոս կղզում այդ տեսակը հայտնի է Rose Edouard անունով։ 1819 թվականին վարդի սերմերն ուղարկվել են Ֆրանսիա։ Ենթադրաբար առաջին սերմնաբույսն անվանվել է *Բուրբոնյան կղզու վարդ* անունով՝ «Le Rosier de l'Île Bourbon»։ Հետագայում ստացված սերմնաբույսերի և եվրոպական տեսակների խաչասերման արդյունքում ստեղծվեցին բուրբոնյան վարդերի մի շարք տեսակներ։ Վարդերի այս տեսակների զարգացման կենտրոնը Ֆրանսիան էր։ Այս վարդերն ավելի հայտնի դարձան 19-րդ դարում։ Բուրբոնյան վարդերի խաչասերման արդյունքում ստացել են թեյավարդերի նոր տեսակներ։

Կենսաբանական նկարագիր
---------------------

Թփերն ունեն 1,5 մետր բարձրություն՝ հաստ, ուղիղ և աղեղնաձև ընձյուղներով։ Ծաղիկները սպիտակ են, վարդագույն, կարմիր, ծիրանագույն, շրջանա-բաժակաձև, խոշոր՝ 8-10 սմ, բազմաթերթ, բուրավետ, մեծ մասամբ բարդ ծաղկաբույլով։ Տերևները համեմատաբար մեծ են։ Կրկնակի ծաղկումը թույլ է արտահայտված։ Հյուսվածքի ձևը պայամանականորեն նշվում է *Cl*՝ անգլերեն *climbing* բառից։ Մշակումը Ռուսաստանի միջին գոտիներում առանց ծածկի մինչև ձմեռ ցրտահարվում են։ Հաճախ վարակվում են սնկային հիվանդություններով։ Մշակման տարածվածությունը թույլ է, քանի որ կորցրել են իրենց նշանակությունը՝ ժամանակակից տեսակների ի հայտ գալու պատճառով։

Որոշ տեսակներ
-------------

* *Baron J.B. Gonella*
* *Baron Girod de l’Ain*
* *Reine Victoria*
* *Louise Odier*
* *Georges Cuvier*
* *Great Western*
* *Madame Ernst Calvat*
* *Madame Isaac Pereire*
* *Madame Pierre Oger*
* *Parkzierde*
* *Fundrose Gerda Nissen*
* *Griseldis*
* *Rose Edouard*
* *Vivid*

Ծանոթագրություններ
------------------

1. 1 2  *Былов В. Н. Михайлов Н. Л. Сурина Е. И.* Розы. Итоги интродукции. — М.: Наука, 1988.

Արտաքին հղումներ
----------------

* Bourbon на сайте Vintage Gardens
*Վիքիպեդիայում կան հոդվածներ Սահակյան ազգանունով այլ մարդկանց մասին։*

**Կարմեն Թելմանի Սահակյան** (փետրվարի 2, 1957, Երևան, Հայաստան), հայ կենսաբան, հյուսվածաբան, կենսաբանական գիտությունների դոկտոր (2005), պրոֆեսոր (2014)։ Երևանի Մխիթար Հերացու անվան պետական բժշկական համալսարանի Հյուսավածաբանության ամբիոնի վարիչ։

Կենսագրություն
--------------

Կարմենի Թելմանի Սահակյանը 1974 թվականին ավարտել է Երևանի Պուշկինի անվան թիվ 8 դպրոցը։ 1974 թվականին ընդունվել և 1979 թվականին կենսաբանի որակավորմամբ ավարտել է Երևանի Պետական համալսարանի Կենսաբանության ֆակուլտետը։

1980-1988թթ. աշխատել է ԵՊԲԻ հյուսվածաբանության ամբիոնին կից գիտահետազոտական լաբորատորիայում որպես ավագ լաբորանտ,

1988-1997թթ. աշխատել է նույն ամբիոնում որպես ասիստենտ,

1997-2005թթ. հյուսվածաբանության ամբիոնի դոցենտ,

1990թ. պաշտպանել է թեկնածուական թեզ «Բարձր ճնշման համախտանիշի պաթոգենետիկ օղակները (միկրոշրջանառու հունի թնդոկրին և իմուն համակարգերի փոփոխությունները)» թեմայով,

2005թ-ին պաշտպանել է դոկտորական թեզ «Թիրախ օրգաններում իմունաձևաբանական, նեյրոէնդոկրին և մետաբոլիկ շեղումները երկարատև ճնշման համախտանիշի պայմաններում» թեմայով՝ ստանալով կենսաբանական գիտությունների դոկտորի գիտական աստիճան,

2011-2012թթ. մայիսին մորֆոլոգիայի ամբիոնի վարիչի պաշտոնակատար,

2012թ. ապրիլից առ այսօր հյուսվածաբանության ամբիոնի վարիչն է,

2005թ.-առ այսօր հյուսվածաբանության ամբիոնի պրոֆեսոր։

Անդամակցություն
---------------

2006-ից ԵՊԲՀ առաջնային նյութի և մեթոդների ստուգման փորձագիտական հանձնաժողովի անդամ
2006թ. Հայաստանի մորֆոլոգների ասցիացիայի անդամ

2011թ.-առ այսօր «Տեսական բժշկություն» 026 մասնագիտական խորհրդի անդամ է

2011թ. ԵՊԲՀ Մեծ գիտխորհրդի անդամ

2011թ. -առ այսօր Ռուսաստանի մորֆոլոգների կոորդինացիոն խորհրդի անդամ

2012-2014թթ. ստոմատոլոգիայի ֆակուլտետային խորհրդի անդամ

2012թ.-առ այսօր «Հյուսվածաբանություն և անատոմիա» թեկնածուական որակավորման քննական հանձնաժողովի անդամ

2013թ. -առ այսօր ԳԿԽ-ի անդամ է

2014թ. հունվարի 23-ին ստացել է պրոֆեսորի կոչում

2015թ- առ այսօր ԵՊԲՀ Հոգաբարձուների խորհրդի անդամ է

2002թ. 2007թ. և 2013թ. անցել է մասնագիտական որակավորման դասընթացներ։

2005թ. և 2010թ. պարգևատրվել է ԵՊԲՀ ոսկե մեդալներով

Ծանոթագրություններ
------------------

1. 1 2  «Supreme Certifying Committee». *bok.am*. Վերցված է 2022 թ․ հունիսի 25-ին.
2. ↑  *ysmu.am*. Վերցված է 2022 թ․ հունիսի 25-ին. `{{cite web}}`: Missing or empty `|title=` (օգնություն)
**Կարինա Արտեմևնա Սարկիսովա** (ռուս.՝ Кари́на Артемьевна Сарки́сова, սեպտեմբերի 26, 1983(1983-09-26), Մոսկվա, ՌԽՖՍՀ, ԽՍՀՄ), Ռուսաստանում ծնված արմատներով հայ և ավստրիացի բալետի պարուհի, Վիեննայի պետական օպերայի մենակատար։

Կենսագրություն
--------------

Ծնվել է Մոսկվայում, 4 տարեկանից զբաղվել է պարով, սովորել է Մոսկվայի պարարվեստի ուսումնարանում։ 12 տարեկանում մեկնել է Ավստրիա, որտեղ ուսումը շարունակել Սանկտ Պյոլտեն քաղաքի բալետի կոնսերվատորիայում։ 1999 թվականին նա դարձել է շվեյցարական «Prix Lausanne» բալետի մրցույթի հաղթող։ 2000 թվականից եղել է Վիեննայի պետական օպերայի թատերախմբի պարուհի, 2009 թվականից՝ նույն թատերախմբի մենակատար։

Վիեննայում Սարկիսովան ամուսնացել է և ունեցել որդի։ 2010 թվականի օգոստոսին նա հեռացվել է Վիեննայի օպերայից, սակայ որոշ ժամանակ անց վերականգնվել։ 2012 թվականի օգոստոսին նա հայտարարել է Վիեննայի պետական օպերայից ժամանակից շուտ հեռանալու մասին։ Հետագայում նա հայտարարել է Բուդապեշտի Հունգարիայի օպերային թատրոն տեղափոխվելու մասին։ Թատրոնում նա հանդես է եկել որպես մենակատար։

2011 թվականից նա Ավստրիայի քաղաքացի է։ 2014 թվականի դեկտեմբերին ծնվել է իր երկրորդ որդին։ Մեկ տարի անց նա հայտարարել է, որ իր երկրորդ որդու հայրը Բուդապեշտի օպերայի թատրոնի իր գործընկերն է։

2017 թվականից նա Դիրկ Հայդեմանի, Նիկոլ Բըրնս-Հանսենի և Բալազ Էքերի հետ եղել է «Dance with the Stars» (Ավստրալիա) միջազգային մրցույթի ժյուրիի անդամ։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  ČSFD (չեխերեն) — 2001.
2. 1 2  *Deutsche Nationalbibliothek* Record #1017141673 // Gemeinsame Normdatei (գերմ.) — 2012—2016.
3. ↑  Биография Արխիվացված 2012-04-12 Wayback Machine на сайте Венской государственной оперы
4. 1 2  «Sarkissova verlässt Staatsoper». *wien.orf.at* (գերմաներեն). 2012 թ․ օգոստոսի 28. Վերցված է 2020 թ․ հուլիսի 25-ին.
5. ↑  Արխիվացված 2011-01-01 Wayback Machine Karina Sarkissova tanzt nicht mehr… [UPDATED] «Sarkissova, Fotos, Ballerina, WIENER, Legris, Bildband» WIENER
6. ↑  Карина Саркисова восстановлена в Венской опере — Великая Эпоха (The Epoch Times)
7. ↑  oe24: *Sarkissova: Meine Männer-Beichte*, 7. März 2015